L’alcalde comprova les millores de les ITV dels col•legis de Paterna
23/09/2015

# L’alcalde comprova les millores de les ITV dels col•legis de Paterna

[![Acompanyat per la regidor d'Educació i Sostenibilitat, Eva Pérez i la regidor d'Infraestructures, Núria Campos, Sagredo ha valorat les actuacions de millores](/images/noticias/2015/09/itv-colegios.jpg)](/images/noticias/2015/09/itv-colegios.jpg)

23.09.2015

Juan Antonio Sagredo ha visitat hui el CEIP Jaume I per a veure els treballs de pintura i sòcol realitzats en corredors i l'ombratge instal•lat en el pati d’Infantil

L’alcalde de Paterna, Juan Antonio Sagredo ha realitzat hui la seua segona ronda de visites a col•legis del municipi per a comprovar les millores executades des de l’Ajuntament i emmarcades en la ITV de col•legis que el primer edil va posar en marxa tot just accedir a l’Alcaldia.

Acompanyat per la regidora d’Educació i Sostenibilitat, Eva Pérez i per la regidora d’Infraestructures, Núria Campos, Sagredo ha visitat hui al CEIP Jaume I on, junt amb membres de la direcció del centre, ha recorregut les instal•lacions d’este col•legi on cursen els seus estudis més de 300 alumnes paterners.

L’alcalde ha pogut comprovar en primera persona el resultat dels treballs de pintura i col•locació de sòcol en les parets dels corredors així com l'ombratge instal•lat en el pati d’Infantil i ha pres nota d’altres de les necessitats que continua havent-hi en el centre, com són la renovació dels lavabos i l’assignació d’un nou nom al carrer del col•legi per a evitar les constants confusions i pèrdues.

Així mateix, ha acordat amb la direcció del centre continuar treballant conjuntament per a oferir a tots els estudiants de Paterna una educació pública de qualitat i en les millors condicions.

La visita de hui és la segona que realitza el primer edil per a analitzar l’estat de les actuacions encarregades este estiu per a “posar a punt” tots els col•legis de Paterna de cara al començament d’un nou curs escolar. Ahir es va acostar als col•legis públics de Santa Teresa i Cervantes i està previst que cada setmana visite un parell de col•legis fins a recórrer la totalitat dels centres educatius del municipi.